open-index/open-wikipedia-markdown huggingface dataset:
São Miguelin lento-onnettomuus 1949

**São Miguelin lento-onnettomuus 1949**  tapahtui 28. lokakuuta 1949 São Miguelissa Azoreilla.

## Lento
Lentokone lähti Pariisista Orlyn lentoasemalta määränpäänään New York. Suunniteltu välilaskupaikka oli Santa Marian lentoasema Azoreilla. Lähestyessään lentokenttää kone törmäsi vuoreen ja tuhoutui. Koneessa oli 11 miehistön jäsentä ja 37 matkustajaa. Kaikki saivat onnettomuudessa surmansa. Kyseessä oli Air Francen reittilento.

Onnettomuuden todennäköisinä syinä pidetään navigointivirhettä, lähestymismenetelmien noudattamatta jättämistä ja sitä, että Santa Marian lentokenttää ei tunnistettu näkölento-olosuhteissa.

Uhrien joukossa oli muun muassa maailmanmestari-nyrkkeilijä Marcel Cerdan, viulisti Ginette Neveu ja piirtäjä Bernard Boutet de Monvel.

## Lähteet
Jason Garrison

**Jason Garrison** (s. 13. marraskuuta 1984 White Rock, Brittiläinen Kolumbia) on kanadalainen jääkiekkoilija, pelipaikaltaan puolustaja. Garrison ei ole pelannut kauden 2019-2020 jälkeen.

## Ura
Garrison pelasi ennen ammattilaisuraansa kaksi kautta, 2003–2005, Nanaimo Clippersissä juniorisarja BCHL:ssä ja kolme kautta, 2005–2008, Minnesota-Duluthin yliopiston joukkueessa Bulldogsissa yliopistosarja WCHA:ssa. Hän ei saanut , vaan siirtyi Florida Panthersiin vapaana pelaajana huhtikuussa 2008.

Garrison pelasi ensimmäisen NHL-ottelunsa 25. lokakuuta 2008, jolloin Panthers kohtasi tappioon päättyneessä ottelussa St. Louis Bluesin, mutta muuten kausi 2008–2009 kului kokonaan farmijoukkue Rochester Americansissa AHL:ssä. Kaudesta 2009–2010 Garrison pelasi puolet NHL:ssä, 39 runkosarjaottelua, ja puolet AHL:ssä, 38 runkosarja- ja seitsemän pudotuspeliottelua. Kausi 2010–2011 oli ensimmäinen, jonka hän pelasi kokonaan NHL:ssä. Hän pelasi tuolla kaudella 73 runkosarjaottelua ja teki 18 tehopistettä, viisi maalia ja 13 syöttöpistettä.

Kaudella 2011–2012 Garrison teki 33 tehopistettä, 16 maalia ja 17 syöttöpistettä, 77:ssä runkosarjaottelussa sekä kolme tehopistettä, yhden maalin ja kaksi syöttöpistettä, neljässä pudotuspeliottelussa. Hän oli tuolla kaudella kolmanneksi eniten maaleja tehnyt NHL-puolustaja. 16 maalia yhden runkosarjakauden aikana oli myös enemmän kuin kukaan muu Florida Panthers -puolustaja oli ennen häntä tehnyt. Hän sai myös runsaasti jääaikaa, toiseksi eniten joukkueensa pelaajista Brian Campbellin jälkeen. Kaudella 2010–2011 hän oli ollut eniten jääaikaa saanut Panthers-pelaaja.

Heinäkuussa 2012, sopimuksensa Panthersin kanssa umpeuduttua, Garrison siirtyi kuusivuotisella sopimuksella NHL-seura Vancouver Canucksiin. Kesäkuussa 2014 hän siirtyi Tampa Bay Lightningiin vaihdossa toisen kierroksen varausvuoroon.

## Lähteet
Ensimmäinen kuolemansynti

**Ensimmäinen kuolemansynti** (engl. *The First Deadly Sin*) on Brian G. Huttonin ohjaama yhdysvaltalainen rikoselokuva vuodelta 1980. Se perustuu Lawrence Sandersin samannimiseen yli 800-sivuiseen romaaniin vuodelta 1973, jonka Weilin+Göös julkaisi suomeksi 1988. Elokuvan pääosia esittävät Frank Sinatra, Faye Dunaway, David Dukes, George Coe, Brenda Vaccaro, James Whitmore ja Martin Gabel. Bruce Willis tekee elokuvassa cameoroolin miehenä, joka saapuu ravintolaan. 

## Juoni

Manhattanilla työskentelevä poliisikomisario Delaney (Sinatra) on jäämässä eläkkeelle, ja hänen vaimonsa (Dunaway) toipuu sairaalassa kovin hitaasti munuaisoperaatiosta. Mies pääsee murhasarjan jäljille, jossa satunnaisia ihmisiä surmataan kadulla terävällä, käyrällä esineellä. Teot siirtyvät poliisipiiristä toiseen, minkä takia muut poliisit eivät näe tai halua nähdä toistuvaa kuviota. Delaneyn uusi öykkärimäinen esimies haluaisi miehen vain unohtavan jutun. Delaney vakuuttuu tapausten yhteydestä toisiinsa ja alkaa tutkia asiaa osin epäpoliisimaisin keinoin, muun muassa lahjomalla ja yksityisetsiväksi tekeytyen. Katsoja pääsee yläluokkaisesta sarjatappajasta selville jo Delaneytä aiemmin. Koska ei saa apua juuri muilta kuin innokkaalta asemuseon intendentiltä (Martin Gabel) asetyypin määrittelyssä, Delaney joutuu hoitamaan jutun loppuun lähes yksin, löytää sekopäisen tekijän tämän kotoa ja tekee oman ratkaisunsa. Työpaikalla Delaney luovuttaa poliisitunnuksensa ja aseensa pois ja kuulee ettei häntä tulla syyttämään mutta hän menettäisi eläkkeensä. Delaney menee taas sairaalaan katsomaan vaimoaan, joka kuolee rauhallisesti Delaneyn lukiessa hänelle lapsuudesta tuttua tyttökirjaa.

## Vastaanotto
Elokuvaa ei ole esitetty Suomen teattereissa eikä julkaistu suomeksi videolla, mutta se esitettiin televisiossa kesäkuussa 1993. *Helsingin Sanomien* Mikael Fränti kirjoitti silloin, ettei tarinassa ole mitään sankarillista, vaan poliisin työ kuvataan arkiseksi ja kovaksi. Hänestä elokuva tiivistyy ja terästyy koko ajan, mutta jännitys nousee vasta aivan lopussa. Sinatra hoitaa Fräntistä roolinsa tyylikkään eleettömästi ilman tähden elkeitä.

*Chicago Sun-Times* -sanomalehden Roger Ebert ihasteli, miten Sinatra on kyennyt näin hienoon roolityöhön kymmenen vuoden jälkeen edellisestä elokuvapääosasta *[[Dingus – lännen kauhu]]* (1970), joka ei ollut kovin hyvä. Hänestä Sinatran lämmin ja pidättyvä työskentely kannattaa jopa koko elokuvan ajan kestävää vaimon kuolonkohtausta, joka on muutoin jokseenkin tarpeeton sivujuoni. Ebert kritisoi myös murhaajan näyttämistä silloin tällöin pelkkänä varjomaisena hahmona ilman taustaa ja motiiveja teoille.

## Lähteet

## Aiheesta muualla
* 
* 
*
Frédéric Weis

**Frédéric Weis** (s. 22. kesäkuuta 1977 Thionville) on ranskalainen kilpauransa lopettanut koripalloilija.

## Ura
### Seurajoukkueet
Weis pelasi juniorikoripalloa INSEP:n joukkueissa. Vuonna 1995 hän aloitti pääsarjakoripallon CSP Limogesin joukkueessa. Weis varattiin NBA:han vuonna , mutta hän ei pelannut koskaan kyseisessä sarjassa. Hän voitti seuran paidassa kaudella 1999–2000 Ranskan-mestaruuden, cup-mestaruuden sekä Korać Cupin. Kauden jälkeen Weis siirtyi PAOK Thessalonikiin, josta hän lähti marraskuussa 2000 Unicaja Málagaan. Kaudella 2000–2001 hän voitti toisen perättäisen Korać Cupin. Weis edusti seuraa vuoteen 2004 asti, jolloin hän vaihtoi liittyi Iurbentia Bilbaohon. 

Hän pelasi Bilbaossa lähes viisi kautta, sillä tammikuussa 2009 seura irtisanoi hänet. Helmikuussa 2009 Weis siirtyi Menorca Bàsquetiin, jossa hän pelasi loppukauden. Weis jätti kauden 2009–2010 lähes kokonaan väliin, mutta siirtyi maaliskuussa 2010 CSP Limogesiin Ranskan toiselle sarjatasolle. Joukkue nousi kaudeksi 2010–2011 pääsarjaan ja Weis pelasi kauden seuran paidassa. Hän vetäytyi ammattilaiskoripalloilusta maaliskuussa 2011.

### Maajoukkue
Weis edusti maansa juniorimaajoukkueita. Hän oli mukana Ranskan maajoukkueessa vuosien 1999, 2001, 2005 ja 2007 EM-kilpailuissa, joista maa voitti yhden pronssimitalin vuonna 2005. Olympiajoukkueessa Weis oli mukana vuonna 2000, jolloin Ranska voitti hopeaa. Samoissa kisoissa Yhdysvaltain Vince Carter hyppäsi donkkisuorituksessaan 2,18 metrisen Weisin yli. Ranskan media alkoi käyttää donkista nimeä "le dunk de la mort". Weis edusti maataan myös vuoden 2006 MM-kilpailuissa.

## Yksityiselämä

Weisin esikoispoika syntyi vuonna 2002. Hänellä todettiin myöhemmin autismi, mikä masensi Weisin. Weis alkoi käyttää runsaasti alkoholia, ja tilanne paheni vuonna 2004 tämän erottua vaimostaan. Vuoden 2008 alussa hän yritti itsemurhaa syömällä paketillisen unilääkkeitä. Yritys epäonnistui, ja sen seurauksena Weis lopetti juomisen ja palasi yhteen vaimonsa kanssa. Nykyisin hän pyörittää tupakkakauppaa Limogesissa.

## Lähteet

## Aiheesta muualla
*Euroliigan pelaajaprofiili 
*ACB:n pelaajaprofiili
Retkikunta 30

**Retkikunta 30** () oli Kansainvälisen avaruusaseman 30. miehistö. Retkikunta alkoi 21. marraskuuta 2011 Sojuz TMA-02M:n irtautuessa asemasta. Asemalle jääneet Retkikunta 29:n jäsenet jatkoivat asemalla Retkikunta 30:n miehistössä. 21. joulukuuta 2011 asemalle laukaistiin loput retkikunnasta lennolla Sojuz TMA-03M. Täydennysmiehistö telakoitui avaruusasemaan 23. joulukuuta 2011. 

Euroopan avaruusjärjestön kolmas ATV-rahtialus *Edoardo Amaldi* telakoitui asemaan 29. maaliskuuta 2012.

Retkikunta päättyi 27. huhtikuuta 2012  Sojuz TMA-22:n irtautuessa asemasta Škaplerov, Burbank ja Ivanišin matkustajinaan. Kuipers, Kononenko ja Pettit jatkoivat asemalla Retkikunta 31:n miehistönä. 

## Miehistö

## Lähteet

## Aiheesta muualla

*NASAn Expedition 30 Main Page  
*Valokuvia Retkikunta 30:stä 
*Retkikuntien 30/31 lehdistöpaketti  (6,3 Mt pdf) 
*Current ISS On-Orbit Status Report  
*Kansainvälisen avaruusaseman NASAn kotisivu 
*Kansainvälisen avaruusaseman miehistöt
Dynaaminen sivistysyliopisto

**Dynaaminen sivistysyliopisto: Sata puhetta ja kirjoitusta vuosilta 1987–2010** on Ilkka Niiniluodon vuonna 2011 ilmestynyt kirjoituskokoelma.

## Lähteet

## Aiheesta muualla
* Sisällysluettelo kustantajan sivuilla.
* Rami Nissilä: Yliopiston roolista suomalaisessa yhteiskunnassa *Agricola* 14.6.2011.
* Pekka Wahlstedt: Autonomia on yliopiston kivijalka *Helsingin Sanomat* 30.6.2011.
* Mai Allo: Rakkaudesta yliopistoon. *Acatiimi* 6/2011.
* Kimmo Jylhämö: Yliopistokurjistus . *Fifi* 21.6.2011.
Christoffer Kloo

**Christoffer Kloo** (s. 1. maaliskuuta 1973 Helsinki) on suomalainen jalkapallovalmentaja ja entinen jalkapalloilija. Hän oli pelipaikaltaan keskuspuolustaja.
## Pelaajaura
Kloo on Vasa IFK:n kasvatti. Hän edusti pelaajaurallaan Bollklubben-IFK:ta, Vaasan Palloseuraa sekä ruotsalaista Östers IF:ää. Ensiesiintymsensä Veikkausliigassa hän teki 30. huhtikuuta vierasottelussa Turun Palloseuraa vastaan. Onnistuneen debyyttikauden ansiosta Kloo siirtyi Allsvenskanissa pelanneeseen Östers IF:n joukkueeseen, jossa hän pelasi kolmen kauden aikana yhteensä 40 ottelua. Hän palasi Ruotsista VPS:ään vuonna 1999, mutta ensimmäiset kaksi vuotta Kloo kärsi useista loukkaantumisista ja hän esiintyi vain 13 ottelussa. Kloo lopetti peliuransa vuonna 2002 VPS:n pudottua Veikkausliigasta pelattuaan yhteensä 85 pääsarjaottelua, joissa hän teki seitsemän maalia. Hän teki kuitenkin paluun pelikentille vuonna 2007 kasvattajaseuraansa VIFK:hon. Viimeisellä kaudellaan hän toimi seuran pelaajavalmentajana ennen täyttä siirtymistä valmennukseen.
## Valmennusura

Kaudella 2010 Kloo toimi VIFK:n päävalmentajana, luotsaten joukkueen kuudenneksi Kakkosen C-lohkossa. Marraskuussa 2010 ilmoitettiin Kloon siirtyneen Seinäjoen Jalkapallokerhon valmentajaksi. SJK saavutti Kloon johdolla sarjanousun Ykköseen heti ensimmäisellä kaudella, päihittäen nousukarsinnassa ensin Tampereen Ilveksen ja finaalissa Bollklubben-46:n. SJK ei hävinnyt kaudella yhtäkään ottelua. Kloo toimi seinäjokisten ensimmäisellä Ykkösen kaudella päävalmentajana elokuuhun 2012 saakka, saaden potkut joukkueen jouduttua seitsemän ottelun voitottomaan putkeen.

## Lähteet
Laurent Foirest

**Laurent Foirest** (s. 18. syyskuuta 1973 Marseille) on ranskalainen kilpauransa päättänyt koripalloilija.

## Ura
### Seurajoukkueet
Foirest aloitti ammattilaiskoripallon Olympique Antibesin joukkueessa, jossa hän debytoi kaudella 1989–1990. Hän voitti seuran paidassa Ranskan-mestaruuden vuosina 1991 ja 1995. Kauden 1995–1996 päätteeksi Foirest siirtyi Pau-Ortheziin, jossa hän voitti Ranskan-mestaruuden vuosina 1998 ja 1999. Viimeisen mestaruuden jälkeen hän jatkoi uraansa Saski Baskoniassa, jossa hän voitti Espanjan-mestaruuden kaudella 2001–2002. 

Vuonna 2003 Foirest siirtyi takaisin Pau-Ortheziin, jossa hän voitti Ranskan-mestaruuden kaudella 2003–2004. Sama kausi oli tilastollisesti hänen parhaansa Euroopassa, sillä hän teki Euroliigassa 14,8 pistettä ottelua kohden. Foirest edusti seuraa vuoteen 2006 asti, kunnes siirtyi ASVEL Lyon-Villeurbanneen. Hän edusti seuraa vuoteen 2011 asti. Foirest voitti seuran paidassa Ranskan-mestaruuden kaudella 2008–2009.

### Maajoukkue
Foirest kuului maansa juniorijoukkueisiin ja hän voitti alle 18-vuotiaiden EM-kultaa vuonna 1992. Hän debytoi Ranskan maajoukkueessa ensimmäistä kertaa vuonna 1995. Hän edusti maata vuosien 1997, 1999, 2001 ja 2003 EM-kilpailuissa. Foirest oli mukana myös vuoden 2006 MM-kilpailuissa. Ainoan arvokisamitalinsa hän voitti vuoden 2000 olympialaisista, joissa Ranska sijoittui hopealle.

## Lähteet

## Aiheesta muualla
* Euroliigan pelaajaprofiili
Paavo Heinonen (kansliapäällikkö)

**Paavo Aarne Sakari Heinonen** (s. 18. elokuuta 1940 Ypäjä) on suomalainen juristi, joka työskenteli Turun kaupungin kansliapäällikkönä vuodesta 1985 vuoteen 2003. Heinonen luki joulurauhan julistuksen tekstin Brinkkalan talon parvekkeelta vuodesta 1985 lähtien 18 vuoden ajan. Hän jäi virastaan eläkkeelle lokakuussa 2003.

Paavo Heinosen katkeamaton 18 joulurauhanjulistuksen ketju on ennätyksellinen. Hänelle ei ollut edes nimetty sijaista esimerkiksi mahdollisen sairastumisen takia, tosin tarvetta sille ei ilmeisesti olisi ollut. Heinonen on kertonut radiohaastattelussa, että yhden kerran joulurauhan julistus oli jäädä häneltä lukematta äänen pettämisen takia, mutta flunssalääkkeet auttoivat. Vuonna 1999 Heinonen käytti mökkitapaturmassa loukkantuneen, osittain tunnottoman oikean kätensä takia rannelenkkiä varmistuksena, jotta tuuli ei veisi tekstin sisältävää pergamenttikääröä kädestä.

Varatuomari Heinonen tuli Turun kaupungin palvelukseen  vuonna 1972 teknilliseksi apulaiskaupunginsihteeriksi. Hän toimi myös apulaiskaupunginsihteerinä ja kaupunginsihteerinä. Kansliapäällikkönä hän oli vuodesta 1985, ja vuosina 1995–1996 hän hoiti palvelutoimen apulaiskaupunginjohtajan virkaa väliaikaisena.

Joulurauhan julistaminen on kuulunut Turussa kaupungin virkamiesten tehtäviin. Paavo Heinosen edeltäjä oli kaupunginsihteeri Paavo Mäkinen ja seuraaja kansliapäällikkö Jouko Lehmusto. Suurimman osan 1900-lukua joulurauhan julistivat maistraatin sihteerit.

## Lähteet
Paavo Heinonen (täsmennyssivu)

**Paavo Heinonen** voi viitata seuraaviin henkilöihin:

* Paavo Heinonen, jalkapalloilija
* Paavo J. Heinonen, kulttuurialan työntekijä
* Paavo Heinonen, Turun joulurauhan julistuksen pitkäaikainen lukija
* Paavo Heinonen, kauppaneuvos.
John Hadley

**John Hadley** (16. huhtikuuta 1682 – 14. helmikuuta 1744) oli englantilainen matemaatikko ja oktantin keksijä.

John Hadley syntyi Bloomsburyssa, Lontoossa. Hänen isänsä George Hadley oli lakimies ja harrastelijameteorologi, joka tunnetaan ehdotuksestaan pasaatituulten syntymekanismista. John Hadleystä tuli Royal Societyn jäsen vuonna 1717 ja myöhemmin sen varapresidentti.  

Oktanttia käytetään tähtitieteellisessä navigoinnissa leveysasteen määrittämiseen auringon tai muiden taivaankappaleiden korkeusaseman avulla. Oktantissa kahden kohteen, esimerkiksi tähden ja horisontin, kuvat siirretään vierekkäin peilien avulla, ja asteikolta voidaan lukea niiden välinen kulma. Kun tunnetaan esimerkiksi auringon asema ja mittausajankohta, voidaan taulukoista lukea leveysaste, jolla mittaus on tehty. Hadley keksi laitteen noin vuonna 1730. Tuohon aikaan oli merenkulun kehittyessä syntynyt tarve parantaa paikannusta. Oktantin kehitti samoihin aikoihin myös amerikkalainen Thomas Godfrey. 

Hadley kehitti myös tapoja tehdä asfäärinen linssi ja paraboloidisia objektiivipeilejä peilikaukoputkelle. Vuonna 1721 hän esitteli Royal Societylle ensimmäisen paraboloidisen peilikaukoputken. Tämä 150 mm peilillä varustettu kaukoputki on edistyksellinen verrattaessa nykyisiinkin teleskooppeihin. Hän teki myös keskisesti rakennetun kaksipeilikaukoputken tarkasti hiotuilla peileillä.

Hadleyn mukaan on nimetty Kuussa sijaitseva vuori Mons Hadley ja laakso Rima Hadley. 

## Lähteet

## Aiheesta muualla
* Biography from the School of Mathematics and Statistics at the University of St Andrews, Scotland
Märta Torén

**Märta Torén** (myös *Marta Toren*; 21. toukokuuta 1925 Tukholma – 19. helmikuuta 1957 Tukholma) oli ruotsalainen näyttelijä. Hän esiintyi sekä lavalla että elokuvissa 1940–1950-luvuilla. Hänen kuvansa oli *[[Life (lehti)|Life]]*-lehden kannessa 13. kesäkuuta 1949. Erään merkittävän elokuvaesiintymisensä hän teki Humphrey Bogartin vastanäyttelijänä elokuvassa *[[Damaskus – vaarojen kaupunki]]* (1951).

Torén oli naimisissa Leonardo Bercovicin kanssa vuodesta 1952 kuolemaansa, ja parille syntyi lapsi. Torénin kuoleman 31-vuotiaana aiheutti aivoverenvuoto.

## Elokuvia
* *[[Miekka erämaassa]]* (1949)
* *[[Damaskus – vaarojen kaupunki]]* (1951)
* *[[Pariisin pikajuna]]* (1952)
* *[[Assignment – Paris]]* (1952)
* *[[Suuri Puccini]]* (1953)

## Lähteet

## Aiheesta muualla
*
The Sound of the Smiths

__NOTOC__
**The Sound of the Smiths** on The Smiths -yhtyeen kokoelma-albumi vuodelta 2008.

## Kappaleet
# 
# 
# 
# 
# 
# 
# 
# 
# 
# 
# 
# 
# 
# 
# 
# 
# 
# 
# 
# 
# 
# 
# 

## Arvostelut
* Allmusic: 
* Dome.fi: 
* Soundi: 
* Pitchfork Media: 7.5/10'
* Rolling Stone: 

## Lähteet
Standard Fruit Company

**Standard Fruit and Steamship Company** (SFSC) oli Vaccaron veljesten perustama elintarvikeyhtiö. Standard Fruitin taustalla oli veljesten 1898 New Orleansin alueelle perustama Vaccaron Brothers Company.

Vaccaron veljekset hankkivat 1903 Hondurasista luvan rautatien rakentamiseen La Ceibaan, mistä he voisivat kuljettaa banaaneja. Seuraavien vuosien aikana yrityksen markkinaosuus New Orleansiin vietävistä banaaneista kasvoi 10–15 prosenttiin, ja siitä tuli United Fruit Companyn jälkeen toiseksi suurin banaaninviejä. Standard Fruit hankki vuosille 1908–1919 yksinoikeudet uusien rautateiden ja satamien rakentamiseen. Samalla se laajensi tuotantoaan myös muihin maataloustuotteisiin. Yritys teki yhteistyösopimuksia muiden tuottajien kanssa ja näin laajensi tuotantoaan Kuubaan, Meksikoon ja Panamaan.

Standard ja Cuyamel Fruit Company tekivät 1926–1929 yhteistyötä, jotta pystyisivät haastamaan paremmin United Fruitin. Yhteistyö päättyi, kun United hankki Cuyamelin. Standard hankki 1930 Jamaikalta maata ja oikeudet paikallisilta tuottajilta Yhdysvaltain kauppaan.

Standard ajautui 1950-luvun alkuun mennessä lähes konkurssiin. Joseph D’Antoni otti yrityksen johtoonsa 1953 ja teki merkittäviä organisaatiomuutoksia. Hän siirsi panostusta markkinointiin ja tutkimukseen. Yritys siirtyi 1950-luvulla käyttämään Cavendish-lajiketta Gros Michelin sijaan. Samaan aikaan United epäröi vaihdosta, joka antoi kuitenkin Standardin etulyöntiasemaa. Standardin osuus Yhdysvaltain markkinoilla kasvoikin vuosien 1950–1965 välillä 8,9 prosentista 31,4 prosenttiin.

Castle & Cooke hankki 1964 Standardista 55 prosentin osuuden ja neljä vuotta myöhemmin koko yrityksen. Castle & Cooke korvasi 1972 Standardin käyttämän Cabana-merkin Dolella. Se myös laajensi toimintaansa Costa Ricaan ja Nicaraguaan ja sai markkinajohtajan paikan Unitedilta 1973. Castle & Cooke siirsi hedelmätoimintansa Dole Food Companyn alle 1991.

## Lähteet
* 

### Viitteet
Tampereen aikuislukio

**Tampereen aikuislukio** on Tampereella Kalevan kaupunginosassa sijaitseva toisen asteen oppilaitos. Koulussa voi suorittaa lukion, kirjoittaa ylioppilaaksi sekä suorittaa yksittäisiä lukiokursseja.

Aikuislukio on toiminut Sammon keskuslukion tiloissa rakennuksen valmistumisesta lähtien. Oppilaitoksen rehtorina toimii lukuvuonna 2012–2013 Vesa Rantanen ja apulaisrehtorina Eija Haverinen.

## Lähteet

## Aiheesta muualla
*Tampereen aikuislukion internetsivut
Omenamehu

**Omenamehu** on hedelmämehua, jota valmistetaan mehustamalla ja uuttamalla omenoita. Omenamehua voi valmistaa mehutiivisteestä, mutta sitä myydään yleensä täysmehuna.

Tuoremehuaseman pusertimilla kilosta omenia saadaan 5–7 desilitraa mehua.

100 gramman eli noin 1 desilitran omena sisältää 10 g hiilihydraatteja ja 180 kJ (42 kcal) energiaa. Eräät valmistajat lisäävät C-vitamiinia niin, että sitä on yhteensä 40 mg per 100 g. C-vitamiini suojaa tuotetta hapettumiselta.

Omenamehulla on eräiden lääkeaineiden kanssa yhteisvaikutuksia, sillä se voi vaikuttaa feksofenadiinillä ja atenololillä toteutettaviin hoitotuloksiin. Omenamehu vähentää merkittävästi korkean verenpaineen hoidossa käytettävän aliskireenin pitoisuuksia veriplasmassa.

## Lähteet

## Aiheesta muualla

*Annikka Kalliokoski: Ruoka ja juoma voivat muuttaa lääkkeiden vaikutuksia, Suomen Lääkärilehti 5/2013 vsk 68  (pdf)
Curtis Glencross

**Curtis Jack Glencross** (s. 28. joulukuuta 1982 Kindersley, Saskatchewan, Kanada) on kanadalainen uransa päättänyt jääkiekkoilija. Hänen vahvuudet ovat karvaamisessa, monipuolisuudessa, taklaamisessa ja energisyydessä. Glencross osaa pelata sekä keskellä että laidassa. Hän pelaa useimmiten alemmissa ketjuissa.

## Ura
Glencross syntyi Saskatchewan Kindersleyssä, mutta kasvoi Albertan Provostissa ja muutti myöhemmin Red Deeriin. Glencross pelasi vuodet 2000–2002 AJHL-joukkue Brooks Banditsissa. Hän on kaikkien aikojen ensimmäinen joukkueessa pelannut NHL-pelaaja. Bandits jäädytti Glencrossin numeron #17 vuonna 2011. Vuodet 2002–2004 hän kävi Alaska-Anchoragen yliopistoa, jonka joukkueen sisäisen maalipörssin Glencross voitti molempina kausinaan. Jälkimmäisellä kaudella 2003–2004 hän voitti myös Alaska-Anchoragen yliopistojoukkueen sisäisen pistepörssin. 

Glencrossia ei ikinä varattu NHL:ään, vaan hän siirtyi jälkimmäisen yliopistovuotena päätteeksi maaliskuussa 2004 vapaana agenttina Mighty Ducks of Anaheimin organisaatioon ja AHL-joukkue Cincinnati Mighty Ducksiin. Glencross oli kuudella syötöllään joukkueen paras syöttäjä kevään 2004 pudotuspeleissä. Hän pelasi (Mighty) Ducksin organisaatiossa myös kolmena seuraavana kautensa, joista viimeisimmillä kaudella 2006–2007 Glencross teki NHL-debyyttinsä Anaheim Ducksissa. Hän pelasi ensimmäisen NHL-ottelunsa 13. tammikuuta 2007 Colorado Avalanchea vastaan, jossa Glencross teki myös NHL-uransa avausmaalin Peter Budajin taakse. Hän pelasi Ducksissa kaksi ottelua, kunnes Glencross, Zenon Konopka ja seitsemännen kierroksen varausvuoro kesällä  kaupattiin samassa kuussa Columbus Blue Jacketsiin vaihdossa Mark Hartiganiin, Joe Motzkoon ja neljännen kierroksen varausvuoroon kesällä 2007. Hän pelasi loppukaudella seitsemän ottelua Blue Jacketsissa, jonka kolmanneksi paras maalintekijä Glencross oli 19 osumallaan runkosarjan päättyessä Hartiganin kanssa.

Kausi 2007–2008 oli Glencrossin varsinainen tulokaskausi NHL:ssä. Hän pelasi kaikki kauden ottelunsa NHL:ssä ja teki yhteensä 62 runkosarjaottelussa tehot 15+10=25. Blue Jackets kauppasi Glencrossin kesken kauden helmikuussa 2008 Edmonton Oilersiin vaihdossa Dick Tärnströmiin. Joukkueessa pelatessaan hän vakiinnutti paikkansa NHL:ssä. Heinäkuussa 2008 Glencross teki vapaana agenttina kolmivuotisen ja 3,6 miljoonan dollarin arvoisen sopimuksen Calgary Flamesin kanssa. Hän teki siellä toisella kaudellaan 2009–2010 NHL-uransa ensimmäisen kypärätempun helmikuussa 2010 ottelussa Carolina Hurricanesia vastaan. Glencrossin kausi päättyi kuitenkin Colorado Avalanchen Matt Hendricksin taklauksesta maaliskuussa jalkavammaan.

Kaudella 2010–2011 Glencross teki tehoilla 24+19=43 NHL:n yhden kauden piste- ja maaliennätyksensä. Hän oli Flamesin kolmanneksi paras maalintekijä Jarome Iginlan ja René Bourquen jälkeen. Glencross teki toukokuussa 2011 nelivuotisen ja 10,2 miljoonan dollarin arvoisen jatkosopimuksen joukkueen kanssa.

## Muuta
Glencrossilla on vaimo Tanya ja tytär Karter. Hän toimii myös Special Olympicsin tiedottajana.

## Tilastot

## Lähteet
*
*
*
*

### Viitteet
El Salvadorin asevoimat

**El Salvadorin asevoimat** () on El Salvadorin puolustuksesta vastaava organisaatio. Siihen kuuluvat maavoimat, laivasto ja ilmavoimat.

El Salvadorissa on 12 kuukautta kestävä vapaaehtoinen asepalvelus. Maa käytti 0,6 prosenttia bruttokansantuotteesta puolustusmenoihinsa vuonna 2009. Vuonna 2005 El Salvadorin asevoimien vahvuus oli 15 500 henkilöä. Reserviläisiä oli 9 900.

Presidentti on asevoimien ylikomentaja.

## Lähteet

## Aiheesta muualla

*Asevoimien kotisivut
The Demon Princes

**The Demon Princes** on Jack Vancen viisiosainen tieteisromaanien sarja. Teokset ovat *The Star King* (1963), *The Killing Machine* (1964), *The Palace of Love* (1967), *The Face* (1979) ja *The Book of Dreams* (1981). Kirjat on julkaistu myös kaksiosaisena kokoomateoksena 1997. 

## Lähteet

## Aiheesta muualla
* Heloise Merlin: The Demon Princes, Vol. 1 ja The Demon Princes, Vol. 2.
Tripolin katedraali

**Tripolin katedraali** () on entinen roomalaiskatolinen katedraali, joka on muutettu moskeijaksi. Libyan toinen katolinen kirkko avattiin vuonna 1928 ja vuonna 1970 muutettiin moskeijaksi jälleenrakennuksen jälkeen.

## Lähteet
Arktinen yliopisto

**Arktinen yliopisto** on vuonna 2001 perustettu arktisten maiden välinen yhteistyöverkosto, johon kuului vuoden 2011 kesällä 138 yliopistoa, ammattikorkeakoulua tai muuta koulutusta antavaa organisaatiota. Verkosto toimii kahdeksassa arktisessa maassa, joita ovat Kanada, Venäjä, Yhdysvallat, Ruotsi, Norja, Suomi, Tanska/Grönlanti ja Islanti, mutta liitännäisjäseniä on myös arktisen alueen ulkopuolelta, kuten Japanista. Arktinen yliopisto on merkittävä arktisen alueen kouluttaja ja toimija.

Arktinen yliopisto perustettiin Arktisen neuvoston aloitteesta, ja sillä on pysyvä läsnäolo-oikeus kaikissa neuvoston kokouksissa. Arktisen yliopiston ensimmäinen neuvoston kokous pidettiin Rovaniemellä kesäkuussa 2001. Yliopistoon kuului 30 korkeakoulua, kun se perustettiin, ja vuonna 2011 siihen kuului 138 yliopistoa, ammattikorkeakoulua ja tutkimuslaitosta. Yliopiston tarkoituksena on muun muassa tarjota koulutusta sekä tutkija-, opiskelija- ja opettajavaihtoa ja tarkempaa tietoa ilmastonmuutoksen vaikutuksista pohjoisilla alueilla. Arktiseen yliopistoon kuuluvat korkeakoulut ovat kehittäneet yhdessä muun muassa arktisen lääketieteen koulutusta, ja tulevaisuudessa koulutustarjontaan tulee esimerkiksi arktiseen matkailuun ja oikeustieteisiin erikoistuneita tutkintoja. Lapin yliopisto vastaa Arktisen yliopiston hallinnollisesta johtamisesta ja koordinaatiosta.

## Lähteet

## Aiheesta muualla
*
Kilisee, kilisee kulkunen

**Kilisee, kilisee kulkunen** () on virolainen joululaulu, jonka Leo Virkhaus sävelsi vuonna 1934. Teksti on peräisin Julius Oengon vuonna 1921 kirjoittamasta runosta *Jõuluteel* (Joulutiellä). Laulun on suomentanut Aukusti Simojoki. Virolaisten arvioiden mukaan se tunnetaan vähintään 70 maassa.

Lastenkirjailija ja runoilija Julius Oengo (kirjailijanimi J. Oro) syntyi vuonna 1901 Hiidenmaalla. Hänet tiettävästi teloitettiin Paldiskissa elokuussa 1941. Säveltäjä Leo Virkhaus syntyi kuuluisaan Wirkhausien muusikkosukuun vuonna 1910 Tartumaalla. Hän pakeni vuonna 1944 Saksaan ja edelleen Yhdysvaltoihin, jossa hän kuoli vuonna 1984.

Koska tekijät eivät ole voineet valvoa oikeuksiaan, joululaulua on julkaistu myös kansansävelmänä.

## Lähteet

## Aiheesta muualla
* 
*
Psykovsky

**Psykovsky** (oikealta nimeltään **Vasili Markelov**) on venäläinen dark psy -artisti.

Julkaisuja:
*Debut 2005
*Da Budet 2008
*Na Ve Ka 2011

## Lähteet
*http://www.discogs.com/artist/Psykovsky
Kindzadza

**Kindzadza**, oikealta nimeltään **Lev Grešilov** (), on venäläinen muusikko, joka soittaa dark psytrancea. Hän on kotoisin Moskovasta. Hänen taiteilijanimensä tulee suositusta neuvostoelokuvasta nimeltä *[[Kin-dza-dza!]]*.

## Albumit
*Kindzadza — *Waves From Outer Space* (Parvati Records, 2004)
*Kindzadza And Friends — *13 Dimension Connection* (Insomnia Records, 2005)
*Kindzadza — *Waves From Inner Space* (Osom Music, 2007)
*Kindzadza — *Insoluble* (Osom Music, 2010)
*Kindzadza — *Nano Ninja* (Osom Music, 2012)
*Kindzadza — *I’d like You to be a Mind Reader* (Osom Music, 2016)
*Kindzadza — *Mindbenders* (Osom Music, 2019)

## Lähteet
Kirillovin piiri

**Kirillovin piiri** () on kunnallishallintoalue Vologdan alueella Venäjällä. Vuonna 1927 perustetun piirin pinta-ala on 5&nbsp;400 neliökilometriä. Asukkaita on 17&nbsp;500 henkeä (vuonna 2010).

Kirillovin piiri rajoittuu idässä Vologdan alueen Vožegan, Ust-Kubinskojen ja Vologdan piireihin, etelässä Šeksnan ja Tšerepovetsin piireihin, lännessä Belozerskin, Vaškin ja Vytegran piireihin sekä pohjoisessa Arkangelin alueeseen. Pinta-alasta 67 % on metsää. Tärkein joki on Šeksna ja suurin järvi Vože. Hyötykaivainnaisiin kuuluvat turve ja sapropeeli.

Hallinnollinen keskus on Kirillovin kaupunki, josta on 127 kilometriä alueen pääkaupunkiin Vologdaan. Sen lisäksi piiriin kuuluu 8 maalaiskuntaa: Aljošino (keskuspaikka Šindalovo), Ferapontovo, Goritsy, Kovarzino, Lipovo (Vognema), Nikolski Toržok, Talitsy ja Tšarozero. Kaupunkiväestön osuus on 45,0 %.

Piirin kautta kulkee Vologdan ja Karhumäen välinen maantie. Tärkeimmät elinkeinot ovat elintarvike- ja metsäteollisuus sekä maidon ja lihan tuotantoon erikoistunut maatalous. Nähtävyyksiin kuuluvat Kirill Valkeajärveläisen, Ferapontin, Goritsyn ja Nil Sorskin luostarit. Seudulla sijaitsee vuonna 1992 perustettu Russki Sever -kansallispuisto.

## Lähteet

## Aiheesta muualla

* Kirillovin piirin sivusto  
* Kirillovin piiri Vologdan alueen sivustolla
Armand Augustin Louis de Caulaincourt

**Armand Augustin Louis**, markiisi **de Caulaincourt** (9. joulukuuta 1773 Caulaincourt, Aisne, Ranskan kuningaskunta – 19. helmikuuta 1827 Pariisi, Bourbon restauraatio) palveli Napoleon I:stä ulkoministerinä aina satapäiväisen keisarikunnan loppuun saakka. Hän oli toiminut Ranskan suurlähettiläänä Pietarissa ja varoitti Napoleonia hyökkäämästä Venäjälle.

Caulaincourt oli käynyt Charles Maurice de Talleyrandin koulua. Hän oli Ranskan armeijan kenraali ja Vicenzan herttua. Hän kirjoitti muistelmateoksen *[[Napoleonin mukana Venäjällä]]*.

## Lähteet
The Return of Bruno (elokuva)

**The Return of Bruno** on vuonna 1987 ensi-iltansa saanut tunnin pituinen komediaelokuva, jonka on ohjannut James Yukich. Elokuvan pääosia esittävät Bruce Willis, Michael J. Fox, Elton John, Bill Graham, Dick Clark, Ronnie Cook ja Tommy Goodwin. Elokuvassa esiintyy lukuisia oikeita henkilöitä, kuten Phil Collins, Jon Bon Jovi, Ringo Starr, Clive Davis ja Joan Baez. Elokuva kertoo Bruno Radolini -nimisestä rockhenkilöstä. Elokuvan kaikki kappaleet ovat Bruce Willisin sooloalbumilla *[[The Return of Bruno]]*.

## Lähteet

## Aiheesta muualla
*
Bill Klatt

**William ”Bill” Klatt** (16. lokakuuta 1947 – 23. joulukuuta 2011) oli yhdysvaltalainen jääkiekkoilija, pelipaikaltaan oikea laitahyökkääjä.

Klatt aloitti ammattilaisuransa vuonna 1969 Central Hockey Leaguen Oklahoma City Blazersissä, mitä ennen hän oli pelannut kolme kautta Minnesotan yliopiston joukkueessa Golden Gophersissa yliopistosarja Western Collegiate Hockey Associationissa. Vuonna 1972 hän siirtyi World Hockey Associationin Minnesota Fighting Saintsiin, jossa pelasi kahden kauden aikana yhteensä 143 runkosarja- ja 17 pudotuspeliottelua. Hän teki WHA:n runkosarjassa 78 tehopistettä, 50 maalia ja 28 syöttöpistettä, ja pudotuspeleissä yhdeksän tehopistettä, neljä maalia ja viisi syöttöpistettä.	 

Klatt palasi vuonna 1974 Central Hockey Leagueen ja pelasi yhden kauden Omaha Knightsissa ennen kuin siirtyi pelaamaan vuosiksi 1975–1979 Itävaltaan. Hän pelasi yhden kauden HC Salzburgissa ja kolme kautta ATSE Grazissa. Hän oli voittamassa Itävallan jääkiekkoliigan (Österreichische Eishockey-Liga) mestaruutta vuonna 1978 ja oli kahdesti liigan paras pistemies. Hän lopetti pelaajauransa Itävallassa pelattujen vuosien jälkeen.

Klatt edusti Yhdysvaltain jääkiekkomaajoukkuetta yksissä arvokilpailuissa, jääkiekon maailmanmestaruuskilpailuissa vuonna 1976. Yhdysvallat sijoittui tuossa turnauksessa neljänneksi.

Klatt kuoli 64-vuotiaana joulukuussa 2011. Hän sairasti leukemiaa.

## Lähteet
Bartolomé de Selma y Salaverde

**Bartolomé de Selma y Salaverde** oli espanjalainen fagotisti ja säveltäjä. Hän syntyi Espanjassa 1500-luvun lopulla ja kuoli vuoden 1638 jälkeen todennäköisesti Itävallassa tai Puolassa. Hän kuului augustinolaisiin ja työskenteli eri hoveissa. Ainoat häneltä tunnetut sävellykset on julkaistu vuonna 1638 Venetsiassa kokoelmassa *Primo Libro Canzoni, Fantasie et Correnti da suonar a 1, 2, 3, 4 voci con Basso Continuo*.

## Lähteet

## Aiheesta muualla
* International Music Score Library Project: Ilmaisia nuotteja
Spondonin rautatieasema

**Spondonin rautatieasema** on Network Railin omistama miehittämätön rautatieasema Derbyssä Englannissa. Asemalaitureita on kaksi, joita kumpaakin suunnitellaan pidennettävän vuoden 2012 loppuun mennessä.

## Lähteet
The Driller Killer

**The Driller Killer** on vuonna 1979 ensi-iltansa saanut ns. slasher-elokuviin laskettu kauhuelokuva. Elokuvan on ohjannut Abel Ferrara. Elokuva oli aikanaan kielletty Isossa-Britanniassa sen väkivaltaisuuden takia. Nykyään elokuva on vapaasti yleisessä käytössä (public domain).

## Roolit

## Kohtelu Yhdistyneessä kuningaskunnassa
Vaikka elokuvan sisällön ja väkivallan ympärillä ei noussut kohua sen kotimaassa Yhdysvalloissa, tilanne Isossa-Britanniassa oli toinen, eikä vähiten elokuvan videojulkaisun taustalla olleen levitysyhtiö Vipcon räväkän mainoskampanjan, joka poiki viranomaisvalituksia. Seurauksena elokuva nostettiin kuuluisalle ”video nasties” -listalle ja siellä päätyi niiden 39 kaikkein pahamaineisimman elokuvan (ns. DPP 39 -lista) joukkoon, joita vastaan maassa nostettiin onnistuneesti syytteitä moraalittomuudesta ja säädyttömyydestä. Elokuva julkaistiin (silloinkin leikattuna) maassa vasta 1999 ja alkuperäisessä muodossaan DVD-versiona vuonna 2002.

## Kohtelu Suomessa
Elokuvan piti saada virallinen Suomen ensi-iltansa Rakkautta & Anarkiaa -elokuvafestivaaleilla 1993, mutta festivaalin järjestäjät siirsivät elokuvan näytöksen Viron puolelle yhdessä Jörg Buttgereitin jo Suomessa esityskiellon saaneen elokuvan ''Nekromantik'' kanssa arvellen elokuvan joutuvan kielletyksi Suomessa ennen festivaalia. Virallinen ensi-ilta jäi saamatta.

## Lähteet

## Aiheesta muualla
* 
* ''The Driller Killer'' katsottavissa/ladattavissa Internet Archivessa (96 min leikkaamaton versio)
Brodin

**Brodin** on muun muassa seuraavien henkilöiden sukunimi:

* Daniel Brodin (s. 1990), ruotsalainen jääkiekkoilija
* Emilia Brodin, o.s. *Appelqvist* (s. 1990), ruotsalainen jalkapalloilija
* Hanna Erikson, aik. *Brodin* (s. 1990), ruotsalainen maastohiihtäjä
* Jonas Brodin (s. 1993), ruotsalainen jääkiekkoilija
Bakun kuvernementti

**Bakun kuvernementti** (myös *lääni*, ) oli hallintoalue Venäjän keisarikunnassa. Sen pinta-ala oli 39&nbsp;100 neliökilometriä ja asukasluku 826&nbsp;700 henkeä (vuonna 1897).

Kuvernementti syntyi vuonna 1859, kun sen pääkaupunki siirrettiin Şamaxın maanjäristyksen jälkeen Bakuun. Vuonna 1860 siihen yhdistettiin Quban kihlakunta. Nuxan ja Şuşan kihlakunnat liitettiin myöhemmin Jelizavetpolin kuvernementtiin. 

Bakun kuvernementti käsitti nykyisen Azerbaidžanin tasavallan itäosan Kaspianmeren länsirannalla. Se rajoittui pohjoisessa Dagestanin alueeseen, lännessä Jelizavetpolin kuvernementtiin ja etelässä Persiaan.

Kuvernementtiin kuului 1800-luvun lopussa (1897) kuusi kihlakuntaa: Baku, Cavad (keskuspaikka Salyan), Göyçay, Lənkəran, Quba ja Şamaxı.

Vuoden 1897 väestönlaskennan mukaan asukkaista 58,7 % oli azereja ja muita turkkilaisia, 10,8 % tateja, 8,9 % venäläisiä, 6,3 % armenialaisia, 5,8 % lezgejä ja 4,2 % tališeja.

Seudun elinkeinoja olivat öljyn tuotanto sekä maanviljely ja puutarhanhoito.

Bakun kuvernementti lakkautettiin vuonna 1920.

## Lähteet

## Aiheesta muualla
* Entsiklopedija Brokgauza i Jefrona 

*
Karl Gustaf Ehrström

**Karl Gustaf Ehrström** (17. maaliskuuta 1822 Turku – 23. lokakuuta 1886 Helsinki) oli suomalainen oikeustieteilijä, professori ja oikeusosaston senaattori. Hän oli lyhyen aikaa myös Suomen prokuraattori ennen kuolemaansa vuonna 1886.

K. G. Ehrströmin vanhemmat olivat kirkkoherra Erik Gustaf Ehrström ja Ulrika Lovisa Ahlstedt. Ehrström opiskeli lakia Aleksanterin yliopistossa Helsingissä vuodesta 1840 alkaen. Hän oli opiskeluvuosinaan keskeinen henkilö eteläpohjalaisessa osakunnassa ja näkyvä ylioppilasaktivismin harrastaja. Hän oli mukana myös joulukuussa 1855 Töölön päivällisinä tunnetussa illanvietossa, jossa ylioppilaat olivat kohottaneet maljoja Venäjän vihollisille. Tapauksen johdosta Ehrström joutui eroamaan yliopiston lainopillisen tiedekunnan kuraattorin virasta, johon hän samana syksynä oli päässyt. Hänen uransa ei kuitenkaan katkennut ja hän sai pian uuden viran tiedekunnasta. Vuonna 1859 Ehrström väitteli tohtoriksi ja jo seuraavassa tammikuussa hänet nimitettiin rikoslainopin ja oikeushistorian professoriksi. Hän oli professorina 1860–1877 ja edusti yliopistoa valtiopäivien pappissäädyssä 1872 ja 1877–1878. Ehrström kuului myös Helsingin kaupunginvaltuustoon 1875–1878.

Ehrström kirjoitteli aktiivisesti lehtiin ja tuki julkisuudessa J. V. Snellmania. Vuosina 1865–1875 hänellä oli avainrooli rikoslain uudistamista valmistelleessa komiteassa ja lopulta valmistunut komiteamietintö oli keskeisiltä osiltaan hänen aikaansannoksensa. Hän perehtyi myös Suomen vankeinhoidon uudistamiseen ja oli 1869 mukana Vankeinhoitoyhdistyksen perustamisessa. Vuosina 1877–1886 Ehrström oli senaattorina senaatin oikeusosastossa ja 1880–1882 myös jäsenenä Suomen asiain komiteassa Pietarissa. Muutamaa kuukautta ennen kuolemaansa hänet nimitettiin kesäkuussa 1886 Suomen prokuraattoriksi.

K. G. Ehrströmin poikia olivat diplomaatti Erik Ehrström ja sisätautiopin professori Robert Ehrström.

## Lähteet
Kapitaali

**Kapitaali** ( ’perussumma’) voi merkitä seuraavia asioita:
* pääoma eli kapitaali, taloudellinen tuotannontekijä
* *[[Kapitaali (lehti)|Kapitaali]]*, Kansantaloustieteen opiskelijat ry:n julkaisema ainejärjestölehti

## Katso myös

* *[[Kapital]]*, useita merkityksiä
* kapitalismi
* kapiteeli, useita merkityksiä
Jelizavetpolin kuvernementti

**Jelizavetpolin kuvernementti** (myös *lääni*,  tai Елизаветпольская губерния, Jelizavetpolskaja gubernija) oli hallintoalue Venäjän keisarikunnassa. Sen pinta-ala oli 44&nbsp;100 neliökilometriä ja asukasluku 878&nbsp;415 henkeä (vuonna 1897). Hallinnollinen keskus oli Jelizavetpolin kaupunki (nykyinen Gəncə).

Vuonna 1868 perustettu kuvernementti rajoittui lännessä Jerevanin ja Tbilisin kuvernementteihin, pohjoisessa Zaqatalan piirikuntaan ja Dagestanin alueeseen, idässä Bakun kuvernementtiin ja etelässä Persiaan. Se koostui aluksi Jelizavetpolin, Nuxan ja Şuşan kihlakunnista sekä osasta entistä Ordubadin piirikuntaa. Myöhemmin muodostettiin Ərəşin (keskuspaikka Ağdaş), Cavanşirin (Tərtər), Cəbrayılin, Qazaxin ja Zəngəzurin (Goris) kihlakunnat. Alue muodostaa nykyään Azerbaidžanin tasavallan länsiosan ja osan Armeniaa.

Vuoden 1897 väestönlaskennan mukaan kuvernementin väestöstä 60,8 % oli azereja, 33,3 % armenialaisia, 1,7 % lezgejä ja 1,6 % venäläisiä. Tärkeimpiä elinkeinoja olivat maanviljely, karjanhoito ja kaivosteollisuus.

## Lähteet

## Aiheesta muualla
* Entsiklopedija Brokgauza i Jefrona 

*
Ernst Linder (poliitikko)

**Christoffer Alexander Ernst Linder** (1. tammikuuta 1838 Tallinna – 13. toukokuuta 1868 Pohja) oli suomalainen liberaali poliitikko ja toimittaja.

Ernst Linder kuului Linderin aatelissukuun. Hänen vanhempansa olivat everstiluutnantti Carl Anton Linder ja Helena von Brewern. Linder sai kartanonherran elämään tähtäävän kasvatuksen, eikä hän käynyt lainkaan kouluja. Jo nuorena hän liikkui ruotsinkielisten liberaalien (”verettömien”) piirissä ja avusti vuonna 1859 *Svenska Familjejournalenia* ja liberaalia *[[Wiborg (sanomalehti)|Wiborg]]*-lehteä. Hänen sanottiin olleen yksi tammikuun valiokuntaa huhtikuussa 1861 Helsingissä vastustaneen katumielenosoituksen johtajista. Samana syksynä Linder perusti opiskelija Leo Mechelinin kanssa ruotsinkielisen *[[Barometern]]*-viikkolehden ja toimi sen päätoimittajana. Vaikka *Barometern* ehti ilmestyä vain neljän kuukauden ja 17 numeron verran, se toi esiin liberaalien keskeiset vaatimukset ja lienee vaikuttanut valiokunnan koostumukseen. Se käsitteli siihen asti lehdistössä vaiettuja aiheita kuten sensuuria, esitteli suurelle yleisölle Suomen suuriruhtinaskunnan perustuslait ja vaati säännöllisesti kokoontuvia valtiopäiviä. *Barometern* lakkautettiin joulukuussa 1861, ja pian ruotsinkielisten liberaalien uudeksi äänitorveksi perustettiin *[[Helsingfors Dagblad]]*, johon Linder sen jälkeen kirjoitti nimimerkeillä *E. L.*, *-d-r*, *-er* ja *-t-r*.

Linder perusti myös vuosina 1863–1865 Helsingissä ilmestyneen suomenkielisen *[[Päivätär (sanomalehti)|Päivätär]]*-viikkolehden. Hän osallistui valtiopäiville aatelissäädyssä Möllersvärd-suvun edustajana vuosina 1863–1864 ja 1867. Linder oli valtiopäivien talousvaliokunnassa tärkeimpiä elinkeinovapauden puolustajia. Hän kirjoitti ahkerasti vuosien 1863–1864 ensimmäisten valtiopäivien asioista *Päivättäreen*, *Helsingfors Dagbladiin*, *[[Åbo Underrättelser]]iin* ja *[[Suometar (sanomalehti)|Suomettareen]]*. Kielikysymyksessä hän oli maltillinen suomen kielen oikeuksien puolustaja. Pankkiasioita Linder käsitteli kirjassaan *Om penningar och banker* (1867).

Lehtiensä jäätyä lyhytikäisiksi Linder hankki vuonna 1866 isälleen kuuluneen Åminnen kartanon Pohjan kunnasta ja vetäytyi vähitellen politiikasta. Hänet valittiin vuonna 1867 Pohjan kunnanvaltuuston varapuheenjohtajaksi. Linder kuoli nälkävuosien aikana lavantautiin perustettuaan Åminneen sairastuvan hoitamaan epidemian uhreja.

Linderin puolisona oli vuodesta 1865 Maria Amelie Albinia Lavonius, jonka isä oli lääninkuvernööri Alexander Lavonius. Heidän ainoa aikuiseksi elänyt lapsensa oli Ruotsin ja Suomen armeijassa palvellut ratsuväenkenraali Ernst Linder. Linderin kuoltua hänen leskensä Maria muutti vuonna 1870 Ruotsiin ja nai konsuli Oscar Ekmanin. Senaatin talousosaston varapuheenjohtaja ja ministerivaltiosihteeri Constantin Linder oli Ernst Linderin veli.

## Lähteet

## Aiheesta muualla
*
Shaolin Temple (elokuva)

**Shaolin Temple** (, *Shao Lin Si*) on vuonna 1982 ensi-iltansa saanut hongkongilainen taisteluelokuva. Elokuvan ohjasi Chang Hsin-yen ja pääosassa esiintyvät muun muassa Jet Li ja Yu Hai. 

## Juoni
Orjatyöläinen joutuu tapetuksi ja hänen poikansa Chieh Yuan onnistuu pakenemaan orjuudesta. Hän eksyy Shaolin temppeliin, jossa munkit ottavat hänet yhteiskuntaansa. Chieh Yuan näkee heidän taitavan Shaolin Kungfuta ja haluaa myös oppia kamppailemaan, mutta ensiksi hänestä täytyy tulla munkki. Chieh Yuan karkaa myöhemmin temppelistä kostamaan isänsä murhaajalle ja muut munkit päättävät lähteä auttamaan häntä. Matkalla he onnistuvat pelastamaan todellisen keisarin, jota hänen kenraalinsa olivat pettäneet.

## Rooleissa

## Palkinnot
### Ehdokkuudet
*Hong Kong Film Award
**1983 Paras toimintakoreografia: Yue Hoi, Ma Yin-tat, Pan Qingfu, Wong Seung-hoi

## Aiheesta muualla
* Leffatykin arvostelu
Simon Després

**Simon Després** (s. 27. heinäkuuta 1991 Laval, Quebec, Kanada) on kanadalainen jääkiekkopuolustaja. Pittsburgh Penguins varasi hänet 30. pelaajana . Peruspuolustajan vahvuuksia ovat fyysinen peli ja  syöttötaito. Hän pitää esikuvanaan Detroit Red Wingsin Pavel Datsjukia.

## Ura
Després pelasi vuodet 2007–2011 QMJHL:n Saint John Sea Dogsissa. Kaudeksi 2011–2012 hän siirtyi NHL-seura Pittsburgh Penguinsiin, mutta pelasi suurimman osan ensimmäisestä sopimuskaudestaan AHL:n Wilkes-Barre/Scranton Penguinsissa.

### Maajoukkueura

Després pelasi alle 20-vuotiaiden MM-kilpailuissa vuonna 2011 ja voitti hopeaa.

Després pelasi myös alle 18-vuotiaiden MM-kilpailuissa vuonna 2009.

## Tilastot

## Lähteet
*
*

### Viitteet
Patrick Miller

**Patrick Miller** (1730–1815) oli skotlantilainen pankkiiri ja Carron Company -nimisen rautaruukin osakkeenomistaja sekä innostunut ase- ja laivatekniikan kokeilija. Laivatekniikassa hänen kiinnostuksensa kohteena olivat myös kaksi- ja kolmirunkoiset huvialukset, joiden runkojen väliin oli asennettu kammella pyöritettävä siipiratas. Miller syntyi Dalswintonin kylässä hieman pohjoiseen Dumfriesistä.

Miller yritti herättää useiden Euroopan maiden laivastojen kiinnostusta erikoissota-alustaan kohtaan, mutta vain Ruotsin laivasto osoitti jotakin kiinnostusta. Fredrik af Chapman kutsui alusta englantilaiseksi ”merimöröksi”. Ruotsin kuningas Kustaa III lähetti Millerille kiitokseksi itse aluksesta ruotsalaisia lantun siemeniä hienossa nuuskarasiassa, joka nykyään löytyy Victoria ja Albert museosta Lontoossa.

Millerin lasten opettaja James Taylor ehdotti Millerille, että tämän veneissä voitaisiin kokeilla höyrykonetta. Nähtyään insinööri William Symingtonin tekemän esitteen keksimästään höyrykoneesta vaunussa, Miller pyysi Symingtonin rakentamaan kyseisen höyrykoneversion käyttömekanismeineen kaksirunkoiseen siipirattaalla varustettuun huvialukseen. Sitä kokeiltiin onnistuneesti Millerin talon lähellä Dalswinton Loch -järvellä 14. lokakuuta 1788. Seuraavana vuonna isompi höyrykone sovitettiin 10 metriä pitkään kaksirunkoiseen alukseen, jota kokeiltiin Forthin–Clyden kanavalla. Siipiratas repesi 2. joulukuuta testeittä, mutta alkuvaikeuksien jälkeen alus kulki 26. ja 27. joulukuuta 1789 jonkin matkaa kanaalissa yli 10 km/h nopeudella. Miller oli valittanut kehittämisen kustannuksista, eikä hän ollut tyytyväinen Symingtonin höyrykoneeseen ja lopetti projektin. Kymmenen vuotta myöhemmin lordi Dundas käynnisti Symingtonin työn uudelleen, mikä johti kuuluisaan *[[Charlotte Dundas]]* -nimiseen siipiratasalukseen.    

## Lähteet
*Michael S. Moss, ‘Miller, Patrick (1731–1815)’, *Oxford Dictionary of National Biography*, Oxford University Press, Sept 2004; online edn, Oct 2007
*Charles Dawson, "Patrick Miller's 'Sea Spook'", *The Mariner's Mirror*, Vol. 88, No.1, Feb. 2002, page 95. 

### Viitteet

## Aiheesta muualla
*Tästä höyrykone-sivustosta löytyy kuva Millerin ja Symingtonin aluksesta
Penzan kuvernementti

**Penzan kuvernementti** () oli Venäjän keisarikunnan kuvernementti. Se perustettiin vuonna 1780 ja lakkautettiin vuonna 1927. Alueen pääkaupunki oli Penza.

Kuvernementti rajoittui Nižni Novgorodin, Simbirskin, Saratovin ja Tambovin kuvernementteihin. Nykyään alue käsittää noin Penzan oblastin ja Mordvan tasavallan.

Alue oli jaettu vuonna 1897 väestönlaskennan aikaan kymmeneen kihlakuntaan eli ujestiin:
*Gorodištše
*Insar
*Kerensk (myöhemmin Vadinsk)
*Krasnoslobodsk
*Mokšan
*Narovtšat
*Nižni Lomov
*Penza
*Saransk
*Tšembar (myöhemmin Belinski).

Vuonna 1897 kuvernementin väkiluku oli 1&nbsp;470&nbsp;&nbsp;474. Tästä venäjänkielisten osuus oli 83,0&nbsp;% väestöstä. Merkittäviä kielivähemmistäjä edustivat mordvalaiset (12,8&nbsp;%) ja tataarit (4,0&nbsp;%).

## Lähteet

## Aiheesta muualla

*
*
Roger Johansson

**Per Arne Roger Johansson** (s. 17. huhtikuuta 1967 Ljungby, Ruotsi) on ruotsalainen entinen jääkiekkopuolustaja ja olympiavoittaja. Hän voitti lisäksi kaksi MM-mitalia ja kolme Ruotsin-mestaruutta. Johansson pelasi urallaan Elitserienissä yhteensä 401 runkosarjaottelua tehopisteillä 65+138=203 ja otti 464 äähyminuuttia. Johansson pelasi NHL:ssä yhteensä 161 runkosarjaottelua tehopisteillä 9+34=43.

## Ura
### Seuraura
Johanssonin kasvattajaseura on IF Troja-Ljungby, jossa hän pelasi ensimmäiset miesten pelinsä Ruotsin I-divisioonassa 16-vuotiaana kaudella 1983–1984. Calgary Flames varasi Johanssonin NHL:ään kesällä . Kaudeksi 1986–1987 hän siirtyi Elitserienin Färjestads BK:hon, jossa teki tulokaskaudella 31 runkosarjaottelussa tehopisteet 6+11=17. Färjestad voitti Elitserien-hopeaa keväällä 1987 ja kultaa kaudella 1987–1988.

Kaudeksi 1989–1990 Johansson siirtyi Calgary Flamesiin, jossa hän teki tulokaskautenaan viisi syöttöpistettä 35 runkosarjaottelussa. Kahden Calgaryssä pelatun kauden jälkeen hän palasi kaudeksi 1991–1992 Ruotsiin Leksand IF:ään. Kaudeksi 1992–1993 Johansson palasi Calgaryyn, jossa hän teki tehopisteillä 4+16=20 NHL:n yhden kauden piste-ennätyksensä. Hän palasi kaudeksi 1993–1994 Leksandiin, jossa hän aloitti myös kauden 1994–1995 NHL:n työsulun vuoksi. Chicago Blackhawks otti Johanssonin waiver-listalta tammikuussa 1995. Hän pelasi Chicagossa 11 ottelua.

Johansson palasi Färjestadiin kaudeksi 1995–1996. Kauden päätteeksi hänet valittiin Ruotsin tähdistökentälliseen. Johansson pelasi Färjestadissa koko loppu-uransa. Hän toimi kaudella 1996–1997 joukkueen kapteenina, kun Färjestad voitti Ruotsin-mestaruuden keväällä 1997. Kaudella 1997–1998 Johansson oli varakapteeni ja teki tehopisteillä 12+27=39 Elitserienin yhden kauden piste-ennätyksensä. Hän voitti koko liigan puolustajien piste- ja syöttöpörssin sekä toisen peräkkäisen Ruotsin-mestaruutensa keväällä 1998. Johansson oli myös kaudella 1998–1999 Färjestadin tehokkain puolustaja pisteillä 11+11=22.

Johansson lopetti pelaajauransa loukkaantumisten takia kauteen 2000–2001, jolloin Färjestad voitti Elitserien-hopeaa.

### Maajoukkueura
Johanssonin ensimmäinen arvoturnaus oli alle 18-vuotiaiden EM-kilpailut vuonna 1985. Hän pelasi alle 20-vuotiaiden MM-kilpailuissa vuosina 1986 ja 1987. Ruotsi voitti vuoden 1987 turnauksessa pronssia.

Johansson kuului Ruotsin kultaa Lillehammerin olympiakisoista vuonna 1994 voittaneeseen joukkueeseen. Hän pelasi myös MM-kilpailuissa vuosina 1994, 1996 ja 1997. Ruotsi voitti hopeaa vuonna 1997 ja pronssia vuonna 1994. Johansson edusti Ruotsia maailmancupissa vuonna 1996.

## Muuta
Johanssonin pikkuveli Ronnie on pelannut hyökkääjänä Ruotsin alemmissa sarjoissa.

## Tilastot

## Lähteet
*
*
*

### Viitteet